*Projektas*

|  |
| --- |
|   |
| PAGĖGIŲ SAVIVALDYBĖS TARYBASPRENDIMAS**DĖL PAGĖGIŲ SAVIVALDYBĖS NEFORMALIOJO SUAUGUSIŲJŲ ŠVIETIMO  VEIKSMŲ PLANO 2022-2023 METAMS PATVIRTINIMO IR JO ĮGYVENDINIMO KOORDINATORIAUS PASKYRIMO** |
| 2022 m. kovo 29 d. Nr. T1-74 Pagėgiai |

 Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos neformaliojo suaugusiųjų švietimo ir tęstinio mokymosi įstatymo 8 straipsnio 2 dalimi ir Mokymosi pagal neformaliojo suaugusiųjų švietimo ir tęstinio mokymosi programas finansavimo metodika, patvirtinta Lietuvos Respublikos Vyriausybės 2016 m. sausio 14 d. nutarimu Nr. 22 „Dėl Mokymosi pagal neformaliojo suaugusiųjų švietimo ir tęstinio mokymosi programas finansavimo metodikos patvirtinimo“, Pagėgių savivaldybės taryba nusprendžia:

 1. Patvirtinti Pagėgių savivaldybės neformaliojo suaugusiųjų švietimo veiksmų planą 2022-2023 metams (pridedama).

 2. Paskirti Pagėgių savivaldybės Vydūno viešąją biblioteką Pagėgių savivaldybės neformaliojo suaugusiųjų švietimo 2022–2023 metams veiksmų plano įgyvendinimo koordinatoriumi.

1. Sprendimą paskelbti Pagėgių savivaldybės interneto svetainėje [www.pagegiai.lt](http://www.pagegiai.lt/).

 Šis sprendimas gali būti skundžiamas Lietuvos Respublikos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo sprendimo paskelbimo ar įteikimo suinteresuotam asmeniui dienos

SUDERINTA:

Administracijos direktorius Virginijus Komskis

Finansų skyriaus vedėja Rūta Fridrikienė

Švietimo, kultūros, sporto ir civilinės metrikacijos

skyriaus vedėja Virginija Sirvidienė

Dokumentų valdymo ir teisės

skyriaus vyresnioji specialistė Ingrida Zavistauskaitė

Parengė

Edgaras Kuturys,

Mero pavaduotojas

PATVIRTINTA

Pagėgių savivaldybės tarybos 2022 m.

balandžio d. sprendimu Nr. T-

**PAGĖGIŲ SAVIVALDYBĖS NEFORMALIOJO SUAUGUSIŲJŲ ŠVIETIMO 2022 M. METŲ VEIKSMŲ PLANO ĮGYVENDINIMO PRIEMONĖS**

|  |  |  |  |
| --- | --- | --- | --- |
| **Priemonė**  | **Vykdymo laikas, užsiėmimų skaičius per 2022-2023 m.** | **Finansavimo šaltiniai** | **Atsakingi vykdytojai** |

|  |
| --- |
| **I.UŽDAVINYS: koordinuoti, stebėti, vertinti ir kokybiškai viešinti neformaliojo suaugusiųjų švietimo veiklos įgyvendinimo priemones.** |
| Neformaliojo suaugusiųjų švietimo ir tęstinio mokymosi veiklos koordinavimas ir viešinimas | Nuolat  | Savivaldybės biudžeto lėšos | Koordinatorius  |
| **II. UŽDAVINYS: rengti ir vykdyti neformaliojo suaugusiųjų švietimo programas, padedančias suaugusiam asmeniui įgyti ir/ar tobulinti bendrąsias kompetencijas, ugdyti kūrybinius sugebėjimus, prasmingai ir aktyviai leisti laisvalaikį.** |
| Informacinės visuomenės technologijų kompetencijos lavinimas | 3 | Savivaldybės biudžeto lėšos | Neformaliojo suaugusiųjų švietimo paslaugos teikėjas |
| Fizinio aktyvumo didinimo, sveikatos palaikymo, šeimos narių slaugos ir pagalbos namuose tobulinimas | 5 | Savivaldybės biudžeto lėšos | Neformaliojo suaugusiųjų švietimo paslaugos teikėjas |
| Turiningo, aktyvaus laisvalaikio kūrimo bei užimtumo, meno terapijos ir psichologinių žinių gilinimas, bendravimo ir bendradarbiavimo kompetencijų plėtojimas | 5 | Savivaldybės biudžeto lėšosDalyvio mokestis  | Neformaliojo suaugusiųjų švietimo paslaugos teikėjas |

 Pagėgių savivaldybės tarybos

 veiklos reglamento

 2 priedas

**SPRENDIMO PROJEKTO ,,DĖL PAGĖGIŲ SAVIVALDYBĖS NEFORMALIOJO SUAUGUSIŲJŲ ŠVIETIMO  VEIKSMŲ PLANO 2022-2023 METAMS PATVIRTINIMO IR JO ĮGYVENDINIMO KOORDINATORIAUS PASKYRIMO“**

**AIŠKINAMASIS RAŠTAS**

2022-03-08

1. ***Parengto projekto tikslai ir uždaviniai***

 Savivaldybės tarybos sprendimo projektu siūloma patvirtinti Pagėgių savivaldybės neformaliojo suaugusiųjų švietimo veiksmų planą 2022-2023 metams bei paskirti veiksmų plano koordinatoriumi Pagėgių savivaldybės Vydūno viešąją biblioteką .

1. ***Kaip šiuo metu yra sureguliuoti projekte aptarti klausimai***

Sprendimo projektas parengtas vadovaujantis 16 straipsnio 4 dalimi, Lietuvos Respublikos neformaliojo suaugusiųjų švietimo ir tęstinio mokymosi įstatymo 8 straipsnio 2 dalimi ir Mokymosi pagal neformaliojo suaugusiųjų švietimo ir tęstinio mokymosi programas finansavimo metodika, patvirtinta Lietuvos Respublikos Vyriausybės 2016 m. sausio 14 d. nutarimu Nr. 22 „Dėl Mokymosi pagal neformaliojo suaugusiųjų švietimo ir tęstinio mokymosi programas finansavimo metodikos patvirtinimo“.

1. ***Kokių teigiamų rezultatų laukiama***

 Bus vykdomas neformalusis suaugusiųjų švietimas Pagėgių savivaldybėje, ko iki šiol nebuvo.

1. ***Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.***

Neigiamų pasekmių nenumatyta.

1. ***Kokius galiojančius aktus (tarybos, mero, Savivaldybės administracijos direktoriaus) reikėtų pakeisti ir panaikinti, priėmus sprendimą pagal teikiamą projektą.***

 Nėra galiojančių teisės aktų, kuriuos būtina pakeisti ar panaikinti, priėmus teikiamą projektą.

1. ***Jeigu priimtam sprendimui reikės kito tarybos sprendimo, mero potvarkio ar administracijos direktoriaus įsakymo, kas ir kada juos turėtų parengti.***

Nereikės priimti kito sprendimo priimtam sprendimui.

1. ***Ar reikalinga atlikti sprendimo projekto antikorupcinį vertinimą***

Šis sprendimas antikorupciniu požiūriu nevertinamas.

1. ***Sprendimo vykdytojai ir įvykdymo terminai, lėšų, reikalingų sprendimui įgyvendinti, poreikis (jeigu tai numatoma – derinti su Finansų skyriumi)***

 Lėšos reikalingos, numatyta derinti su Finansų skyriumi.

1. ***Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.***

Neigiamų specialistų vertinimų ir išvadų negauta.

1. ***Projekto rengėjas ar rengėjų grupė.***

 Edgaras Kuturys, mero pavaduotojas, tel. 8 441 57 361, el. p. e.kuturys@pagegiai.lt.

***11. Kiti, rengėjo nuomone, reikalingi pagrindimai ir paaiškinimai.***

Nėra.

Mero pavaduotojas Edgaras Kuturys

